Document ID: /roh_data/filtered/fineweb-2-filterrobots_roh.jsonl.gz/65597

«Bun di bun onn nus agurain ina bella festa ed in bun nov onn, che vus pudaias viver en pasch e ventira per lura arrivar si en la gloria dal son parvis» - quel verset n'emblidan ils uffants da Surrein garantì mai. En ina carriera da nov onns da chantar Bumaun reciteschan els numnadamain radund 350 giadas quel verset che porta buns giavischs en mintga chasa dal vitg.
Ardez fa urden
Ad Ardez vulan ins cumenzar l'onn nov cun urden. La notg da Bumaun fa perquai la giuventetgna d'Ardez urden rubas e strubas cun tut quai che giascha enturn chasa e n'è betg fermà.
Ils romantichers a Scuol
A Scuol datti ina tradiziun da Bumaun romantica. Tut ils buobs da la segunda classa van ensemen a far visita a las buobas (adina ad ina per giada). Lezza spetga lura cun in paun cun paira ch'ella dastga regalar al buob, che plai ad ella il meglier. En in video da noss archiv survegn Schimun il paun cun paira da la pitschna buoba, perquai ch'el «è il pli bel dals buobs».
Videos ord l'archiv da RTR
RTR actualitad 08:00